b'\n_START_ARTICLE_\nUnibersidad ng Korea\n_START_PARAGRAPH_\nAng Unibersidad ng Korea\xc2\xa0(Ingles: Korea University,\xc2\xa0KU, Hangul: \xea\xb3\xa0\xeb\xa0\xa4\xeb\x8c\x80\xed\x95\x99\xea\xb5\x90; Hanja: \xe9\xab\x98\xe9\xba\x97\xe5\xa4\xa7\xe5\xad\xb8\xe6\xa0\xa1; RR: Goryeo Daehakgyo) ay isang pribadong unibersidad para sa pananaliksik sa Seoul, Timog Korea._NEWLINE_Itinatag noong 1905, ang Unibersidad ng Korea ay isa sa mga pinakamatanda at pinakakilalang mga institusyon ng mas mataas na edukasyon\xc2\xa0sa bansa. Ito ay itinuturing na isa sa mga SKY universities, na kilala para sa pagiging isa sa mga pinakamahusay na unibersidad sa Korea. Ang katawan ng mag-aaral ay binubuo ng higit sa 20,000 undergraduate\xc2\xa0at higit sa 10,000 mga graduate students. Ang disiplinal na lawak ng unibersidad ay binubuo ng 81 kagawaran sa 19 kolehiyo at mga dibisyon, pati na rin ng 18 paaralang gradwado. Ito ay may higit sa 1,500 full-time na miyembro ng fakultad kung saan higit sa 95% ng mga ito na merong Ph.D. o katumbas na kwalipikasyon sa kanilang larangan. Ang Korea University Alumni Association ay binubuo ng higit sa 280,000 mga nagtapos sa unibersidad.'